Vargha Balázs

*Újabbjaimból*

*Orbán Ottó Kosztolányi-rímeihez szíves ráadásul*

Jeremiás, a kádes őre –

ő tán nem rímel K. Dezsőre?

*Belgrádi csodakenőcs*

Kérnék ebbül a szerbül,

ha tudnék szerbül

*Egyenleg*

Lánya préda, de fia skót,

így ússza meg a fiaskót

*Stoppról szó sem lehet*

Harisnyámon temérdek lik…

Családomat nem érdeklik

*Helyesírási gyakorlat*

Püspök úr gondja a bérmálás,

közgazdászé a bérmállás

*Előkelő romok*

Itt egykor az elítélt

elit élt

*Boszorkány bujálkodás*

Bíbor csókjaid nyomd

bibircsókjaimra

*Maharadzsa drágaköves fogpótlása*

Fogam lápisz-lazulis

Sajnos, záp is, lazul is

*Farkaslesen*

Toportyán-

portyán

*Az új világjárvány idején*

Most légy okos,

homokos